**Izziņa par atzinumos sniegtajiem iebildumiem par Ministru kabineta noteikumu projektu**

**“Grozījumi Ministru kabineta 2011. gada 21. jūnija noteikumos Nr. 485 “Atsevišķu veidu bīstamo atkritumu apsaimniekošanas kārtība un prasības titāna dioksīda ražošanas iekārtu radīto emisiju ierobežošanai, kontrolei un monitoringam”” (VSS-962)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| - |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Elektroniskā saskaņošana 2019. gada 14.novembrī |
|  |  |
| Saskaņošanas dalībnieki | Tieslietu ministrija, Finanšu ministrija, Ekonomikas ministrija, Veselības ministrija, Latvijas Pašvaldību savienība |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| **Nr. p.k.** | **Saskaņošanai nosūtītā projekta redakcija (konkrēta punkta redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu**  | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta galīgā redakcija** |
| 1. | “9.2. netiek sajaukti naftas produktu atkritumi ar cita veida atkritumiem vai vielām, ja šāda sajaukšana traucē to turpmāko reģenerāciju vai pārstrādi citā veidā, kas no vides aizsardzības viedokļa ir līdzvērtīga vai efektīvāka nekā reģenerācija. 9.3. tiek veikta naftas produktu atkritumu reģenerācija vai pārstrāde citā veidā, kas no vides aizsardzības viedokļa ir līdzvērtīga vai efektīvāka nekā reģenerācija.” 9.4. tiek veikta naftas produktu atkritumu pārstrāde tādā veidā, kas no vides aizsardzības viedokļa nav līdzvērtīga vai efektīvāka nekā reģenerācija.” | **Tieslietu ministrija:**1. Lūdzam projekta anotācijas V sadaļas 1. tabulā norādīt atbilstošas projekta vienības, kurās ir pārņemtas Direktīvas 21. panta 1. punkta “b” apakšpunkta prasības, lai būtu iespējams pārliecināties par Direktīvas prasību atbilstošu pārņemšanu projektā. Vienlaikus lūdzam skaidrot projekta 1. punktā izteiktajā 9.2., 9.3. un 9.4. apakšpunktā lietoto norādi “no vides aizsardzības viedokļa” un precizēt to, ņemot vērā, ka minētā norāde nav viennozīmīgi skaidra. | **Iebildums ir ņemts vērā.** | 1. Izteikt 9.2. un 9.3. apakšpunktu šādā redakcijā:

“**9.2. netiek sajaukti naftas produktu atkritumi ar cita veida atkritumiem vai vielām, ja šāda sajaukšana traucē to turpmāko reģenerāciju vai pārstrādi citā veidā, kas ir līdzvērtīga vai efektīvāka nekā reģenerācija, ņemot vērā normatīvajos aktos par atkritumu apsaimniekošanu noteiktās prasības atkritumu apsaimniekošanai.****9.3. tiek veikta naftas produktu atkritumu reģenerācija vai pārstrāde citā veidā, kas ir līdzvērtīga vai efektīvāka nekā reģenerācija, ņemot vērā normatīvajos aktos par atkritumu apsaimniekošanu noteiktās prasības atkritumu apsaimniekošanai un atkritumu apsaimniekošanas darbību prioritāro secību.”****2. Svītrot 9.4. apakšpunktu.** |
| 2. | 2. Papildināt noteikumus ar 44.11 punktu šādā redakcijā:“44.11 Operatori nodrošina Eiropas Parlamenta un Padomes 2017. gada 17. maija Regulas Nr.2017/852/ES par dzīvsudrabu un ar ko atceļ Regulu (EK) Nr. 1102/2008 (turpmāk – Regula Nr.2017/852/ES) 14.1.punktā vai 14.2.punktā minētā reģistra iesniegšanu Valsts vides dienestā Regulas Nr.2017/852/ES 14. panta 4. punktā noteiktajā termiņā.” | **Tieslietu ministrija:**2. Lūdzam izvērtēt projekta 2. punktā izteiktā 44.11 punkta nosacījumu atbilstību Eiropas Parlamenta un Padomes 2017. gada 17. maija Regulas Nr. 2017/852/ES par dzīvsudrabu un ar ko atceļ Regulu (EK) Nr. 1102/2008 (turpmāk – Regula) 14. panta 4. punktam, kas cita starpā noteic, ka “katru gadu līdz 31. janvārim 1. un 2. punktā minētie iekārtu operatori nosūta iepriekšējā kalendārā gada reģistru attiecīgo dalībvalstu kompetentajām iestādēm”. Tādējādi iesakām izteikt minēto 44.11 punktu, piemēram, šādā redakcijā: “Operatori iesniedz Eiropas Parlamenta un Padomes 2017. gada 17. maija Regulas Nr.2017/852/ES par dzīvsudrabu un ar ko atceļ Regulu (EK) Nr. 1102/2008 (turpmāk – Regula Nr. 2017/852/ES) 14. panta 1. punktā vai 14. panta 2. punktā minēto reģistru Valsts vides dienestā atbilstoši Regulas Nr. 2017/852/ES 14. panta 4. punktā noteiktajam.“ | **Iebildums ir ņemts vērā. Veikto grozījumu rezultātā ir mainījusies noteikumu projekta normu numerācija.** | 3. Papildināt noteikumus ar 44.11 punktu šādā redakcijā:**“Operatori iesniedz Eiropas Parlamenta un Padomes 2017. gada 17. maija Regulas Nr.2017/852/ES par dzīvsudrabu un ar ko atceļ Regulu (EK) Nr. 1102/2008 (turpmāk – Regula Nr. 2017/852/ES) 14. panta 1. punktā vai 14. panta 2. punktā minēto reģistru Valsts vides dienestā atbilstoši Regulas Nr. 2017/852/ES 14. panta 4. punktā noteiktajam.”** |
| 3. |  | **Tieslietu ministrija:**3. Ņemot vērā, ka projektā tiek ieviestas Regulas Nr. 2017/852/ES normas, lūdzam precizēt projekta anotācijas V sadaļu atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 55. un 56. punktam.  | **Iebildums ir ņemts vērā.** | **Precizēta noteikumu projekta anotācijas V sadaļa.**  |

Atbildīgā amatpersona Ilze Doniņa